இனிப்பு என்னும் பண்புப்பெயர் அப்பண்பை உடைய தின்பண்டத்தைக் குறிப்பதால் இது பண்பாகுபெயர் ஆயிற்று. தொழிலாகுபெயர் பொங்கல் உண்டான். $ இத்தொடரில் பொங்கல் ( பொங்குதல் ) என்னும் தொழிற்பெயர் அத்தொழிலால் உருவான உணவினைக் குறிப்பதால் இது தொழிலாகுபெயர் ஆகும். இரட்டைக்கிளவி தங்கை விறுவிறுவென நடந்து சென்று தோட்டத்தில் மலர்ந்த மலர்களைக் கலகலவெனச் சிரித்தபடியே மளமளவெனக் கொய்யத் தொடங்கினாள். இத்தொடரிலுள்ள விறுவிறு , கலகல , மளமள ஆகிய சொற்களைக் கவனியுங்கள். இவை ஒவ்வொன்றிலும் அசைச்சொற்கள் இரண்டிரண்டாக இணைந்து வந்துள்ளன. அவற்றைப்